# Cordèla-le-Buerg

Cordèla-le-Bôrg, Corzèla-lo-Bôrg, Cordèla-lo-Bôrg
Por los articllos homonimos, vêde Cordèla.
Cordèla-le-Buerg (Cordelle en francês) ou de cotuma Cordèla est una comuna francêse et arpetana du Rouanês dens le Forês historico, que sè trôve dens le dèpartament de Lêre en règion Ârvèrgne-Rôno-Ârpes.
Cordèla comence a sè dèvelopar por de bon pendent le Moyen Âjo, notament vers le X$^{émo}$ siècllo, avouéc la fondacion de los premiérs covents. El est surtot cognua por sos vins, et pués por son égoue minèrâla fêta valêr tant qu’u XX$^{émo}$ siècllo.
Los habitents du vilâjo s’apèlont los Cordelouès et les Cordelouèses.

## Geografia

Le buerg de la comuna sè trôve pèrchiê a 493 m de hiôt sus un torrâl u bôrd drêt de la ples grôssa corba de Lêre u vent du Rouanês, en-dessus la plana rouanârda.

## Toponimia

Le nom de la comuna est composâ du latin *CORTĬCELLA (« petit domêno ; petita vesinâ ») et du bâs latin BURGUS, que vint du francico *burg — o est un dèrivâ du proto-gèrmanico *burgz — (« châtelâr, châtél-fôrt ; endrêt fortifiâ ») et qu’at balyê le mot viely arpetan *bor, bort (« bôrg, fôrbôrg, novèla vila cllôsa ») u singuliér avouéc l’articllo dèfeni.
* Atèstacions historiques (sèlèccion)
* Cordella u XI$^{émo}$ siècllo, copia du XVI$^{émo}$ siècllo, en 1225 et 1380 ;
* Corzella en 1266 ;
* Cordellam lo Bour en 1340 ;
* Cordella Burgi en 1370 ;
* Cordella lo Bort en 1370 ;
* Courdelle en 1393 ;
* Cordelle u XVIII$^{émo}$ siècllo.
Les dôves fôrmes historiques presentont les èvolucions difèrentes de la cobla latina -ĬCĔ que vint règuliérament « -z- » en arpetan cllassico — Corzèla — come ronzes du bâs latin RŬMĬCĒS. Portant dens los patouès locâls du cârro u sêr de Lêre et u madin de los Bôscs Nêrs quela cobla vint pletout « -d- » — Cordèla — en passent per le fonèmo viely arpetan */dᶻ/ (ronzes en arpetan cllassico → rondes en arpetan locâl).
Pendent le Moyen Âjo, le nom — que nen apelâve en premiér a la vesinâ de Cordèla-la-Vielye — comence a dèsignér étot le buerg d’a-nuet.
Le nom de la vesinâ de Rulyé$^,$ vint du latin *RŪLĬĂCUM (« domêno du *Rūlĭus »).
* Atèstacions historiques (sèlèccion)
* Ruylle, Ruylleu en 1275 ;
* Rulleu en 1334 ;
* Ruylliaco, Ruylle en 1340 ;
* Rille en 1340 et 1370 ;
* Ruille en 1340 ;
* Rilhe en 1378 et u XIV$^{émo}$ siècllo ;
* Rillie, Ruilliaco en 1379 ;
* Rulliacum en 1380 ;
* Rilly en 1721 et u XVIII$^{émo}$ siècllo.
Le nom de la vesinâ de Changé vint du latin *CAMBĬĂCUM, que vint du gôlouès Cambiācon (« domêno du Cambios »).
* Atèstacions historiques (sèlèccion)
* Change en 1290, 1334 et 1400 ;
* Chenge en 1334 ;
* Chengiaco en 1340 ;
* Changey en 1374 ;
* Changiaco en 1377 ;
* Changy u XVIII$^{émo}$ siècllo.

## Cultura locâla et patrimouèno
### Endrêts et monuments

* le châtiô de Rulyé$^,$ du XIII$^{émo}$ siècllo, remplaciê u XVII$^{émo}$ siècllo ;
* los réstos de la tor du Vèrdiér du XIII$^{émo}$ siècllo ;
* le châtiô de Changé, remplaciê u XVI$^{émo}$ siècllo ;
* l’égllése Sents-Martin-et-Pancraço ;
* la fèrma pèdagogica du Beci ;
* le lac de Vilarês$^,$.

### Hèraldica
## Vêre étot

* Wikimedia Commons propôse de documents multimèdia libros sus Cordèla.

### Liems de defôr

* Le seto de la comuna de Cordèla

## Notes et rèferences
### Notes

* ↑ Disont arriér-més Cordèla-le-Bôrg en patouès du bôrd drêt de Lêre, que prononciêvont. Los ôtros côps, s’apelâve Corzèla-lo-Bôrg ou en arpetan cllassico et Cordèla-lo-Bôrg ou en arpetan locâl historico.
* ↑ Los ôtros côps, la prononciacion tradicionâla ére. Le [r] roulâ at étâ remplaciê per le [ʀ] râcllo dens la prononciacion locâla de l’arpetan.
* ↑ Prononçont arriér-més en patouès du bôrd drêt de Lêre. Los ôtros côps, la prononciacion tradicionâla ére et, pués s’apelâve Corzèla en arpetan cllassico et Cordèla en arpetan locâl historico.
* ↑ Los ôtros côps, la prononciacion tradicionâla ére et.

### Noms d’endrêt

* ↑ Prononciê (la Loire en francês).
* ↑ Prononciê (Cordelle-la-Vieille en francês). Los ôtros côps, la prononciacion tradicionâla ére.
* ↑ Prononciê (Rilly en francês). Los ôtros côps, la prononciacion tradicionâla ére en arpetan locâl modèrno et en arpetan locâl historico. Des côps, s’apelâve Rulyô en ôtros patouès arpetans, qu’ècrisont étot « Rulyœ » en grafia sarrâ.
* ↑ Prononciê (Changy en francês), qu’ècrisont arriér-més « Chàngé » en grafia sarrâ. Prononçont pletout en patouès du bôrd gôcho de Lêre. Los ôtros côps, prononciêvont ou d’aprés los patouesants.
* ↑ Prononciê (le château de Rilly en francês). Los ôtros côps, prononciêvont en arpetan locâl modèrno et en arpetan locâl historico.
* ↑ Prononciê (la tour du Verdier en francês).
* ↑ Prononciê (le château de Changy en francês), qu’ècrisont étot « le châtiô de Chàngé » en grafia sarrâ. Los ôtros côps, prononciêvont.
* ↑ Prononciê (l’église Saints-Martin-et-Pancrace en francês), qu’ècrisont arriér-més « l’egllése Sents-Martin-et-Pancraço » en grafia sarrâ.
* ↑ Prononciê (la ferme pédagogique du Bessy en francês).
* ↑ Prononciê (le lac de Villerest en francês).

### Vocabulèro
#### — Enfocajon et rèferences

* Varianta rouanârda de « viua » f.
* Varianta rouanârda de « comenes » fpl.
* Varianta rouanârda de « èpatâyes » ou « ècartâyes » a fpl.
* Varianta rouanârda de « lims » mpl.

#### — Tèxto

* ↑ Varianta rouanârda (devant una voyèla ou) de « cél » a dèm m.
* ↑ Varianta rouanârda f de « cotema » f, « môda » f ou « usâjo » m.
* ↑ Varianta rouanârda de « comena » f.
* ↑ Varianta rouanârda de « francêsa » a f.
* ↑ Varianta rouanârda de « velâjo » m.
* ↑ Varianta rouanârda de « bôrg » m.
* ↑ « torrâl » m est le mot rouanârd por « molâr » m ou « suc » m.
* ↑ « vent » m est la parola rouanârda por « mié-jorn » m.
* ↑ Varianta rouanârda de « petiôt » a m. Varianta rouanârda de « petiôta » a f. Varianta rouanârda de « vesenâ » f — quen vôt dére « velâr » m. Varianta rouanârda de « cen » pron dèm.
* ↑ Varianta rouanârda de « vela » f.
* ↑ Varianta rouanârda de « coment » ou « ‘ment » prèp.
* ↑ « sêr » m est le mot rouanârd por « cuchient » m.
* ↑ « madin » m est le mot rouanârd por « levant » m.
* ↑ Varianta rouanârda de « des » art mpl.
* ↑ Varianta rouanârda de « cela » a dèm f.
* ↑ « d’a-nuet » loc a env est le parlar rouanârd por « d’ora » loc a env.
* ↑ Varianta rouanârda de « sarrâye » a f.
* ↑ Varianta rouanârda de « châtél » m.
* ↑ Varianta rouanârda de « lèc » m.

### Rèferences
#### — Principâles

* Prononciacion en arpetan rouanârd du pouent « 25. Sent-Môris » de l’ALLy retranscrita d’aprés la nôrma AFE.
* (fr) Gzaviér Govèrt, Problèmes et méthodes en toponymie française. Essais de linguistique historique sur les noms de lieux du Roannais [PDF], Tèsa de doctorat, Univèrsitât Paris-Sorbona, 2008, pp. 780, 825, 840, 921-923 et 984.
* (fr) Grande encyclopédie du Forez et des communes de la Loire. Roanne et son Arrondissement, Le Cotiô, Horvath, 1984, p. 478.

#### — Toponimiques

* (fr) Jian-Èdmê Duforn, Dictionnaire topographique du Forez et des paroisses du Lyonnais et du Beaujolais formant le département de la Loire, Mâcon, Protat, 1946, col. 157, 244 et 802 (liére en legne).
* (fr) Èrnèst Nègro, Toponymie générale de la France. Étymologie de 35.000 noms de lieux. Volume I$^{er}$. Formations préceltiques, celtiques, romanes, Geneva, Droz, 1990, p. 649, n$^ô$ 10788.
* (fr) Ana-Marie Vôrpâs, Gllôdo Michiél, Noms de lieux de la Loire et du Rhône. Introduction à la toponymie, Paris, Bonneton, 1997, p. 82.
* (fr) Gzaviér Delamâra, Noms de lieux celtiques de l’Europe ancienne. (-500 / +500). Dictionnaire, Ârlo, Errance, 2012, p. 98.